Mustamäe tee

Mustamäe tee on tänav Tallinnas, mis asub Kristiine ja Mustamäe linnaosas. See kulgeb läbi Lilleküla, Kadaka, Sääse ja Mustamäe asumi.

Mustamäe tee algab Paldiski maantee ja Endla tänava ristmikul. Ta ristub Mehaanika (vasakult), Välja (vasakult), Sõstra (vasakult), Kirsi (vasakult), Marja (paremalt), Kuldnoka (vasakult), Liimi (paremalt), Räägu (vasakult), Forelli (paremalt), Linnu tee (vasakult), Kadaka tee (paremalt), Tildri (vasakult), Sääse (vasakult), A. H. Tammsaare tee (risti), Eduard Vilde teega (risti) ja lõpeb Keskuse tänava ristmikul.

Mustamäe tee on ligi 3,5 kilomeetri pikkune.

Ajalugu 
Tee rajati arvatavasti 17. sajandi keskel. 18. sajandi lõpus kerkisid siia mitmed suvemõisad – Blankenthali, Charlottenthali (Mustamäe tee 20/Liimi tänav 1 kohal), Wittenhofi ja Löwenruh' suvemõis.

Eesti NSV ajal rajati Mustamäe tee algusse mitu tööstushoonet: Talleks, Tallinna Autovedude filiaal nr 7, spetsialiseeritud autobaas, aiandussohvoos, Kommunaari kroomnahavabrik, Ilmarine.

Tänava nime variandid 
Algselt kandis tänav Haabersti (või Habersti) nime (vene Габерская ул. (1916); saksa Haberscher Weg, Hawersche Straße). Lisaks kasutati ka nime Uus-Kadaka tee (1923) ja saksakeelset Löwenruhsche Straße.

Tänava tänapäevane nimi võeti kasutusele alates 1937. aastast.

Haljastus
Mustamäe tee keskossa jääb Löwenruh' park ja lõppu Männipark.

Laki I kvartalis Mustamäe tee 60 parklas (Mustamäe tee 58 ees), Aiandi trollipeatuse juurde jääb looduskaitseobjekt (alates 28. maisr 1993) – Arukase kultivar (leinavorm, Betula pendula Youngii), kaitsevööndi ulatus on 30 meetrit.

Asutused Mustamäe tee ääres 

 Blankenthali suvemõis. Mustamäe tee 2 ja 4
Telia Eesti. Mustamäe tee 3, WOHO kvartal
Pipedrive. Mustamäe tee 3a, WOHO kvartal
 Eesti Talleks. Mustamäe tee 4
Uuskasutuskeskus. Mustamäe tee 5.
 EKS Kaubamaja. Mustamäe tee 12
 Maxima Eesti kauplus Maxima X. Mustamäe tee 12
 Marienthali Keskus. Mustamäe tee 16
Linna tervisekeskus. Mustamäe tee 16
Bliss restoran ja konverentsikeskus. Mustamäe tee 17.
 Humana Mustamäe kauplus. Mustamäe tee 18
 Charlottenthali suvemõis (ka Eggersi mõis, Natalienhof). Mustamäe tee 20
 Neste A24 automaatjaam. Mustamäe tee 22
Elke Mustamäe. Mustamäe tee 22
Restoran Kamikadze. Mustamäe tee 31
Keskkonnaagentuur. Mustamäe tee 33
Eesti Riigi Ilmateenistus. Mustamäe tee 33
 Neste Marja A24 automaatjaam. Mustamäe tee 39
Monster Pizza. Mustamäe tee 39
Grossi Toidukaubad Marja. Mustamäe tee 41
 Marja Comarket. Mustamäe tee 45
Kaup24. Mustamäe tee 46
 Alexela Oili automaattankla. Mustamäe tee 46b
Weis Resto. Mustamäe tee 49
 Maa-ameti Harju ja Tallinna katastribüroo. Mustamäe tee 51
Löwenruh' suvemõis. Mustamäe tee 59
 Restoran Löwenruh. Mustamäe tee 59a
 Tallinna Huvikeskus Kullo (endine Tallinna Pioneeride ja Koolinoorte Palee, 1976). Mustamäe tee 59
Hesburger Mustamäe. Mustamäe tee 90a
 Trahter Hutorok, Mustamäe tee 116 (asub endises postkontor-teenustöökoja hoones)
 Kuke Hambaravi. Mustamäe tee 134 (endine passilaud, eramaja tüüp) 
 Hilariuse Kool. Mustamäe tee 187
 Tallinna Lehola Lasteaed. Mustamäe tee 187
 Lehola Keskkonnahariduskeskus. Mustamäe tee 187.

Viited

Kaardid 
 Christinenthäler Wiesen, Springthal. Die Höfchen Dunten, Löwenruh, Marienthal, Blankenthal und Wittenhof. Dateering: 1880–1882.
 Teedeministri poolt 6. augustil 1932. aastal kinnitatud Tallinna linna plaan. Dateering: 21. oktoober 1931.

Mustamäe linnaosa tänavad
Kristiine linnaosa tänavad